40 वर्षीय युवक की लाश खेत में मिली
तराना | तहसील मुख्यालय से 11 किमी दूर ग्राम कचनारिया में मजदूर गोपाल पिता कालूजी बागरी (40) की खेत में सिंचाई करते समय 26 दिसंबर की रात मौत हो गई। घटना का पता तब चला जब मृतक का पुत्र 27 की सुबह घर से चाय लेकर गया। वहां उसके पिता खाल में पड़े मिले। तराना थाने का एसआई हेमंत मेवाड़ा ने बताया कि घटना स्थल से शराब की खाली बोतल मिली है। पुलिस ने मर्ग कायम किया है। मृतक का पोस्टमार्टम रविवार को सरकारी अस्पताल में में डॉ. लता भरोलिया ने किया। मौत के कारणों का अभी पता नहीं चला है।
hin_Deva hin_Deva